Съдържание

# Менюта

В следващия раздел са изброени справочните теми за менютата и диалоговите прозорци.

За да ползвате командите от менютата, прозорецът с документа, с който желаете да работите, трябва да бъде избран. Също така, за да ползвате командите, свързани с даден обект в документа, обектът трябва да бъде избран.

Менютата са контекстночувствителни. Това означава, че са достъпни тези позиции от менютата, които са уместни за текущо изпълняваната задача. Ако курсорът се намира в текст, в менютата са достъпни всички команди, нужни за редактиране на текст. Ако изберете графика в документа, ще видите в менютата всички команди, подходящи за редактиране на графика.

## Файл

Отваря менюто „Файл“.

Тези команди се прилагат върху текущия документ, създават документ, отварят съществуващ документ или затварят приложението.

Тези команди се прилагат върху текущата електронна таблица, създават електронна таблица, отварят съществуваща електронна таблица или затварят приложението.

Тези команди се прилагат върху текущата презентация, създават презентация, отварят съществуваща презентация или затварят приложението.

Менюто съдържа основните команди за работа с документи на Draw, като създаване, отваряне, затваряне и печат. За да затворите LibreOffice Draw, изберете Изход.

## Редактиране

Менюто съдържа команди за редактиране съдържанието на текущия документ.

## Изглед

Това меню съдържа команди, с които можете да управлявате изобразяването на документа върху екрана, да променяте потребителския интерфейс и да извиквате панелите на страничната лента.

## Вмъкване

Менюто „Вмъкване“ съдържа команди за вмъкване на нови елементи в документа. Това включва изображения, видео и звук, диаграми, обекти от други приложения, хипервръзки, коментари, символи, бележки под линия и раздели.

## Форматиране

С командите от това меню можете да форматирате оформлението и съдържанието на документа.

## Кадър

Това меню съдържа команди за управление на кадрите и навигация.

## Прожекция

Съдържа команди и настройки за изпълнение на презентация.

## Инструменти

Съдържа инструменти за правопис, възможности за заличаване на информация, помощник за циркулярни писма, инструменти за разработчици, управление на разширения, както и инструменти за конфигуриране и персонализиране на менюта и задаване на предпочитания за програмата.

Менюто Инструменти съдържа команди за проверка на правописа, проследяване на обръщенията в лист, намиране на грешки и дефиниране на сценарии, както и такива за конфигуриране на менютата и задаване настройките на програмата.

Съдържа инструменти за проверка на правописа, мултимедиен плейър, инструмент за замяна на цветове, минимизатор на презентации и инструменти за конфигуриране на менютата и задаване настройките на програмата.

Менюто съдържа инструменти на LibreOffice Draw и предоставя достъп до езиковите и системните настройки.

## Прозорец

Съдържа команди за манипулиране и показване на прозорците с документи.

## Помощ

Менюто Помощ ви позволява да стартирате и управлявате справочната система на LibreOffice.