Съдържание

# Поле за данни

Съдържанието на този диалог е различно за полета с данни в областта Данни и за полета с данни в областта Редове или Колони на диалога Обобщена таблица.

## Междинни суми

Задайте какви междинни суми желаете да бъдат изчислени.

### Няма

Няма да се изчисляват междинни суми.

### Автоматично

Автоматично ще се изчисляват междинни суми.

### Потребителски

Изберете тази възможност и щракнете в списъка върху желания вид междинни суми, които да бъдат изчислени.

### Функция

Щракнете върху вида на желаните междинни суми. Тази настройка е налична само ако е избрана настройката Потребителски.

## Показване на елементите без данни

Включва празните колони и редове в таблицата с резултата.

## Име:

Показва името на избраното поле с данни.

## Още

Разширява или свива диалоговия прозорец. Бутонът Повече се вижда само за полета с данни.

## Настройки

Отваря диалоговия прозорец Настройки на поле с данни. Бутонът Настройки е видим само за филтри и полета за колони или редове.

Ако диалоговия прозорец бъде разширен чрез бутона Повече към него се добавят следните елементи:

## Показана стойност

За всяко поле с данни можете да изберете вида на изобразяването. За някои типове визуализация можете да посочите допълнително информация за базово поле и базов елемент.

### Type

Изберете вида на изчисляването на показваната стойност за полето с данни.

Type | Показана стойност
--- | ---
Обикновена | Резултатите се показват непроменени.
Разлика от | От всеки резултат се изважда отправната му стойност (вижте по-долу) и се показва разликата. Общите суми извън базовото поле се показват като празни резултати. Наименуван елемент Ако е зададено име на базов елемент, отправната стойност за комбинация от елементи на поле е резултатът, при който елементът в базовото поле е заместен с дадения базов елемент. Предишен елемент или Следващ елемент Ако за базов елемент е избрано „предишен елемент“ или „следващ елемент“, отправната стойност е резултатът на следващия видим елемент на базовото поле по реда на сортирането.
% от | Всеки резултат се разделя на отправната си стойност. Тя се определя по същия начин, както при „Разлика от“. Сумите извън базовото поле се показват като празни резултати.
% разлика от | От всеки резултат се изважда отправната му стойност, а разликата се разделя на отправната стойност. Последната се определя по същия начин като при „Разлика от“. Сумите извън базовото поле се показват като празни резултати.
Текуща сума в | Всеки резултат се прибавя към сумата от резултатите за предишните елементи в това базово поле по реда на сортиране на полето и се показва общата сума. Резултатите винаги се събират, дори ако за получаването им е използвана друга обобщаваща функция.
% от ред | Всеки резултат се разделя на общия резултат за реда си в обобщената таблица. Ако има няколко полета с данни, се използва общата сума за полето с данни на резултата. Ако има междинни суми с ръчно избрани обобщаващи функции, все пак се използва общата сума с обобщаващата функция на полето.
% от колона | Като „% от ред“, но се използва общата сума за колоната на резултата.
% от всичко | Като „% от ред“, но се използва общата сума за полето с данни на резултата.
Индекс | Сумите по редове и колони и общата сума, следвайки горните правила, се използват за изчисляване на следния израз: (оригинален резултат * обща сума) / (сума по редове * сума по колони)

### Базово поле

Изберете полето, от което се взема съответната стойност като база за изчислението.

### Базов елемент

Изберете елемента от базовото поле, от който се взема съответната стойност като база за изчислението.