Съдържание

# LET

Присвоява имена на резултати от изчисления. Това позволява съхраняване на междинни изчисления, стойности или дефиниране на имена във формула. Тези имена важат само в обхвата на функцията LET.

### Синтаксис

LET(Име1; Стойност_на_име1; Изчисление_или_Име2; [Стойност_на_име2; Изчисление_или_Име3 [; ...]])

Име1: първото име, което да бъде присвоено. Трябва да започва с буква. Не може да бъде резултат от формула или да е в конфликт със синтаксиса за диапазони.

„Име1“ трябва да следва правилата на LibreOffice Calc за наименуване.

Стойност_на_име1: стойността или изчислението, което да се присвои на „Име1“.

Име2; Стойност_на_име2;...: (незадължителни) съответно същите като „Име1“ и „Стойност_на_име1“. „Стойност_на_име2“ трябва да следва „Име2“ и т.н.

Изчисление: израз формула, който използва всички имена във функцията LET.

Изчисление трябва да бъде последният аргумент във функцията LET.

### Примери

Да предположим, че сме съставили малка таблица на база от данни, която заема диапазона от клетки A1:DO4 и съдържа основна информация за 118 химични елемента. Първата колона съдържа заглавията на редове „Елемент“, „Символ“, „Атомен номер“ и „Относителна атомна маса“. Следващите колони съдържат съответната информация за всеки от елементите, подредени от ляво надясно по атомен номер. Например клетките B1:B4 съдържат „Водород“, „H“, „1“ и „1,008“, а клетките DO1:DO4 – „Оганесон“, „Og“, „118“ и „294“.

| A | B | C | D | ... | DO
--- | --- | --- | --- | --- | --- | ---
1 | Елемент | Водород | Хелий | Литий | ... | Оганесон
2 | Символ | H | He | Li | ... | Og
3 | Атомен номер | 1 | 2 | 3 | ... | 118
4 | Относителна атомна маса | 1.008 | 4.0026 | 6.94 | ... | 294

Да се изчисли моларната маса на водната молекула, като се знае, че тя съдържа 2 водородни атома и един кислороден.

=LET(mHydro; HLOOKUP("Водород"; $A$1:$DO$4; 4; 0); mOxy; HLOOKUP("Кислород"; $A$1:$DO$4; 4; 0); "Моларната маса на водата е "&(mOxy+2*mHydro)&" g/mol") връща "Моларната маса на водата е 18,015 g/mol".

#### Техническа информация

Тази функция е налична от LibreOffice 24.8.

Тази функция не е част от стандарта Open Document Format for Office Applications (OpenDocument) Version 1.3. Part 4: Recalculated Formula (OpenFormula) Format. Пространството от имена е

COM.MICROSOFT.LET

Теми, свързани с показаната

Уикистраница за LET