Съдържание

# Регистриране на промените

Следи всички промени, нанесени в текущия документ, по автор и дата.

За достъп до тази команда...

#### От лентата с менюта:

Изберете Редактиране - Следене на промените - Регистриране.

#### От интерфейса с раздели:

Изберете Преглед - Регистриране.

#### От лентите с инструменти:

В лентата Следене на промените щракнете върху

Регистриране на промените

Ако изберете Редактиране - Следене на промените - Показване, редовете, съдържащи променени откъси от текста, ще се отбелязват с вертикална линия в лявото бяло поле на страницата. Можете да задавате свойствата на тази линия и на останалите означения, като изберете LibreOffice Writer - Промени в диалоговия прозорец Настройки.

Можете да задавате свойствата на означенията, като изберете LibreOffice Calc - Промени в диалоговия прозорец Настройки.

Когато командата за следене на промени е активна, се следят следните видове промени:

- Поставяне и изтриване на текст

- Местене на абзаци

- Сортиране на текст

- Търсене и замяна на текст

- Вмъкване на атрибути с ширина един знак, например полета и бележки под линия

- Вмъкване на листове и области

- Вмъкване на документ

- Вмъкване на автотекст

- Вмъкване от клипборда

- Insert or delete images.

- Промяна съдържанието на клетки чрез вмъкване или изтриване

- Вмъкване или изтриване на колони и редове

- Вмъкване на листове

- Изрязване, копиране и поставяне чрез клипборда

- Преместване чрез плъзгане и пускане

Когато е активна командата за следене на промени, не можете да изтривате, местите, сливате, разделяте или копирате клетки или да изтривате листове.

Теми, свързани с показаната

Следене на промените